text: Mand udsat for røveri på sin bopæl 
  03 marts 2016 kl. 21.45
  En 27-årig mand fra Esbjerg blev torsdag aften udsat for røveri. En formodet gerningsmand er anholdt i sagen.
  Syd og Sønderjyllands Politi fik klokken 19.51 torsdag en anmeldelse om røveri i en lejlighed på Stormgade i Esbjerg.
  -Den 27-årige blev både truet, slået og sparket fortæller vagtchef Erik Lindholdt fra Syd og Sønderjyllands Politi til TV SYD.
  Den 27-årige kom så alvorligt til skade, så han nu er indlagt på sygehuset.
  Det lykkedes kort efter anmeldelsen, at anholde en 28-årig mand fra Varde tæt på gerningsstedet. Han er nu sigtet for røveri og bliver formentlig fremstillet i grundlovsforhør fredag, oplyser politiet
  27-årig mand fra Esbjerg udsat for røveri på bopælen torsdag aften. En person anholdt i sagen.  #politidk
  
  